عبد اللہ بن حسین بلفقیہ

**عبد اللہ بن حسین بلفقیہ ([[1198ھ]] – [[1266ھ]])**
وہ ایک جلیل القدر عالمِ دین، فقیہ اور شاعر تھے، جن کے متعدد تصنیفی کام مشہور ہیں۔ اپنے زمانے میں وہ فقہ میں خاص وسعت اور دیگر علوم میں عمومی مہارت کے باعث نمایاں تھے۔ ان کے اور تریم کے حاکم کے درمیان کئی علمی مناقشے ہوئے جن میں انھوں نے دلائل کے ساتھ اپنی رائے پیش کی۔ وہ حق گو اور بے خوف عالم تھے، کسی ملامت کرنے والے کی پروا نہیں کرتے تھے، حتیٰ کہ ایک موقع پر انھوں نے حاکمِ تریم کو بھی حدود میں رکھا۔
## نسب
عبد اللہ بن حسین بن عبد اللہ صاحب حمطوط بن علوی بن عبد اللہ بن عمر بن احمد بن عبد الرحمن بلفقیہ بن محمد بن عبد الرحمن اسقع بن عبد اللہ بن احمد بن علی بن محمد بن احمد شہید بن فقیہ مقدم محمد بن علی بن محمد صاحب مرباط بن علی خالع قسم بن علوی بن محمد بن علوی بن عبید اللہ بن احمد المہاجر بن عیسی بن محمد نقیب بن علی العریضی بن جعفر صادق بن محمد الباقر بن علی زین العابدین بن حسین بن علی بن ابی طالب۔
اور علی فاطمہ بنت محمد کے شوہر تھے۔
یوں وہ اپنے نسب میں رسول اللہ محمد ﷺ کے 31ویں پشت میں آتے ہیں۔
### ولادت و نشو و نما

وہ شہر تریم میں 9 ذی الحجہ 1198ھ بروز ہفتہ پیدا ہوئے۔ بچپن ہی سے ان کے والد نے انھیں علما اور صوفیا کی محفلوں میں شامل کر دیا، چنانچہ وہ علمی و روحانی ماحول میں پروان چڑھے۔ اسی فضا میں انھوں نے علم و تہذیب حاصل کی اور روحانیت کی روش اختیار کی۔
### اساتذہ
انھوں نے چالیس سے زائد علما سے علم حاصل کیا، جن میں سے چند مشہور نام یہ ہیں:

والد: حسین بن عبد اللہ بلفقیہ

ابو بکر بن عبد اللہ ہندوان

عبد الرحمن بن حامد منفر

عمر بن احمد الحداد

علوی بن احمد الحداد

عمر بن محمد بن سہل

عبد اللہ بن احمد باسودان

علوی بن عمر الجفری

سقاف بن محمد الجفری

علوی بن سقاف السقاف

عبد الرحمن بن محمد بن سمیط

عبد اللہ بن حسين بن طاہر

طاہر بن حسین بن طاہر

عبد الله بن علي بن شہاب الدین

محمد بن علي شوكانی

عبد الرحمن بن سليمان الاہدل

يوسف بن محمد البطاح الاہدل

عقيل بن عمر بن يحيى

عمر بن عبد الرسول العطار

محمد صالح بن ابراہیم ريس

### تلامذہ
ان کے شاگرد مختلف طبقات اور ممالک سے تعلق رکھتے تھے، ان میں نمایاں نام یہ ہیں:

* احمد بن علی جنید

* عبد الرحمن بن علي السقاف

* ابو بكر بن عبد اللہ عطاس

* علی بن محمد باعبود

* عيدروس بن عمر حبشی

* علی بن سالم بن شيخ ابی بكر بن سالم

* رضوان بن احمد بارضوان 

### تصنیفات
ان کی علمی و فقہی تصانیف بہت اہمیت رکھتی ہیں، جن میں سے مشہور درج ذیل ہیں:

1. الفتاوى الفقهية – جس کا خلاصہ عبد الرحمن المشهور نے بغية المسترشدين میں کیا۔

2. بغية الناشد في أحكام المساجد

3. فتح العليم في بيان مسائل التولية والتحكيم

4. المسالك السوية إلى مناسك الوصية

5. كفاية الراغب شرح هداية الطالب

6. أرجوزة في التوحيد (اور اس کی شرح الدرر المفيدة)

7. تمهيد الأصول في ألفاظ الفصول

8. قوت الألباب من مجاني جنى الآداب

9. الهدية السنية لأهل الملة المحمدية

10. مطلب الأيقاظ في الكلام على شيء من غرر الألفاظ 

11. بذل النحلة في تسهيل سلسلة الوصلة إلى سادات أهل القبلة

12. شفاء الفؤاد بإيضاح الإسناد

13. عقود الجمان والدر الحسان لأخبار الزمان (دیوانِ شعر)

14. منحة الإخوان بحل غريب الديوان 

15. المقصد النفيس في شرح عقيدة الشيخ محمد صالح الرئيس

16. مکتوبات کا ایک ضخیم مجموعہ۔

### اولاد
ان کے تین بیٹے تھے:

* حسین (ان کی نسل آگے نہیں چلی)

* محمد (ان کی نسل انڈونیشیا کے شہر سورابایا میں ہے)

* محی الدین (ان کی اولاد حضرموت اور جاوا میں موجود ہے)
### وفات
انھوں نے 18 ذی القعدہ 1266ھ بروز بدھ شہر تریم میں وفات پائی۔ اگلے دن بعد عصر عوام کے جم غفیر میں ان کا جنازہ اٹھایا گیا اور انھیں تربت زنبل میں، اپنے آباء و اجداد کی قبور کے قریب، دفن کیا گیا۔

## حوالہ جات

زمرہ:1850ء کی وفیات
زمرہ:1784ء کی پیدائشیں
زمرہ:تریم کی وفیات
زمرہ:تریم کی پیدائشیں
زمرہ:یمنی صوفیاء
زمرہ:یمنی سنی علماء اسلام
زمرہ:آل باعلوی
زمرہ:شوافع
زمرہ:اشاعرہ
زمرہ:حضرمی شخصیات
زمرہ:1198ھ کی پیدائشیں
زمرہ:1266ھ کی وفیات